21-jarige sterf in fratsongeluk op strandFoto: ER24 ŉ 21-jarige man is Saterdagoggend op Suncoast-strand in Durban dood nadat ŉ boomstomp tot bo-op hom gerol het. “Die man het onder die boomstomp gelê toe paramedici omstreeks 01:30 by die toneel opgedaag het,” het Ineke van Huyssteen, woordvoerder van ER24, gese. Die boomstomp was bo-op ŉ heuwel voor dit losgebreek en afgerol het. “Paramedici kon ongelukkig nie enigiets vir die man doen nie. Hy is op die toneel dood verklaar.” Verdere inligting rondom die omstandighede is nie bekend nie. Die owerhede was op die toneel.